Vlieëniers sien vreemde vorm in mielielandFoto: Wynand Kemp verskaf aan JacarandaFM Twee vlieëniers van die Wes-Rand in Gauteng beweer hulle het Sondag ŉ vorm in ŉ mielieland gesien “wat nie deur mense gemaak kon word nie”. Wynand Kemp, een van die vlieëniers, het Maandag aan JacarandaFM gesê hy en sy pa het Sondag rustig in die Wes-Rand rondgevlieg om hul vlug-ure te vermeerder toe hulle die “mielieland-kring” soos hulle dit beskryf, opgemerk het. “Die adrenalien het bietjie begin vinnig pomp. Ek het nog nooit so iets in my lewe gesien nie, en ek glo nie dit is deur ŉ mens gemaak nie,” het Kemp aan die radiostasie gesê. Hy sê die sirkel is sowat 15 meter breed. Kemp en sy pa het al om die vorm gevlieg terwyl hy foto’s daarvan geneem het. Klik hier om na ŉ klankgreep van sy onderhoud te luister.